open-index/open-wikipedia-markdown huggingface dataset:
Bittergousblom

Die **Bittergousblom** (*Arctotis fastuosa*) is 'n eenjarige kruidagtige struik wat blom vanaf September tot Oktober. Dit verkies vol son en matige water. Die plant is 'n bosagtige struik met grysgroen blare en mooi oranje madeliefieblomme met 'n dubbele ry blomblare aan lang stele. Die blomblare van die binneste ry het 'n donkerbruin vlek aan die basis. Dit is inheems aan die Namibië, die Noord-Kaap en die Wes-Kaap.

## Galery 

Lêer:Arctotis fastuosa1.JPG|'n Bittergousblom.
Lêer:Arctotis fastuosa info.jpg|Inligtingsbord in Kirstenbosch.
Lêer:Venidium macrocephalum 146-8845.jpg|Illustrasie van plant.
Arctotis fastuosa.JPG

## Bronnelys 
* Die Suid-Afrikaanse Gids- feite en wenke. Isabel Uys. 2009 
* REDLIST Sanbi
* Plants of the World Online
Seile (sterrebeeld)

Die **Seile** (Latyn: *Vela*) is ’n sterrebeeld in die suidelike hemelruim. Dit verteenwoordig die seile van ’n skip en was oorspronklik deel van ’n groot sterrebeeld, die skip van "Jason en die Argonoute" (*Argo Navis*), wat eeue later verdeel is in drie dele – die ander twee is die Agterdek en die Kiel.

## Ruimtevoorwerpe 
Die helderste ster in die sterrebeeld is die superreus Gamma Velorum, met ’n oënskynlike helderheid van 1,75m. Dit is eintlik vyf sterre, waarvan die primêre ster die helderste Wolf-Rayetster in die hemelruim is. Dit word soms Regor genoem.

Dit bevat ook die planetêre newel NGC 3132, wat uit nog 32 planetêre newels bestaan, asook die oorblyfsels van die Vela-supernova. Daar word geglo die ontploffing van die supernova was sowat 10&nbsp;000 jaar gelede van die Aarde af sigbaar.

## Valskruis 
Die **Valskruis** is ’n asterisme wat bestaan uit die sterre Delta Velorum, Kappa Velorum, Iota Carinae en Epsilon Carinae. Dit word so genoem omdat dit soms verkeerdelik vir die Suiderkruis aangesien word en so tot navigasiefoute lei.

## Verwysings 
* Ian Ridpath and Wil Tirion (2007). *Stars and Planets Guide*, Collins, Londen. . Princeton University Press, Princeton. .
* Richard Hinckley Allen, *Star Names, Their Lore and Legend*, New York, Dover.

## Eksterne skakels 
* The clickable Vela
* Star Tales – Vela

* 15px Hierdie artikel is vertaal uit die Engelse Wikipedia
Kiel (sterrebeeld)

Die **Kiel** (Latyn: *Carina*) is ’n sterrebeeld in die suidelike hemelruim. Dit verteenwoordig die kiel van ’n skip en was oorspronklik deel van ’n groot sterrebeeld, die skip van "Jason en die Argonoute" (*Argo Navis*), wat eeue later in drie dele verdeel is – die ander twee is die Agterdek en die Seile.

## Ruimtevoorwerpe 
Die Kiel bevat Canopus, die tweede helderste ster in die naghemel, asook die asterisme bekend as die Diamantkruis, wat groter as die Suiderkruis is, maar dowwer en, relatief tot die Suiderkruis, onderstebo. Nes die Vals Kruis word die Diamantkruis soms verkeerdelik as die Suiderkruis aangesien.

Carina is bekend vir sy enorme newel met dieselfde naam, wat verskeie newels bevat. Dit is 8&nbsp;000 ligjare weg en 300 ligjare wyd met groot stervormende streke.

Aangesien die Melkweg deur die Kiel loop, is daar talle oop sterreswerms in die sterrebeeld, soos NGC&nbsp;2516 en IC&nbsp;2602. Laasgenoemde is algemeen bekend as die "Suidelike Plejades".

Carina bevat ook die bolvormige sterreswerm NGC&nbsp;2808, wat met die blote oog sigbaar is. Epsilon Carinae en Upsilon Carinae is dubbelsterre wat met klein teleskope gesien kan word.

## Verwysings 
* Ridpath, Ian en Tirion, Wil (2007). *Stars and Planets Guide*, Collins, Londen. . Princeton University Press, Princeton. .

## Eksterne skakels 
* The Deep Photographic Guide to the Constellations: Carina
* Starry Night Photography: Carina
* Eta Carina Nebula deur Thomas Willig 
* Star Tales – Carina

* 15px Hierdie artikel is vertaal uit die Engelse Wikipedia
Kransaalwyn

Die **kransaalwyn** (*Aloe arborescens*) is 'n struik wat hoort tot die aalwynfamilie *Asphodelaceae* en vanaf Mei tot Julie blom. Die struik is rond, groei vinnig en het vlesige, blougrys blare en helderrooi, buisvormige blomme aan are. Die plant floreer in vol son en benodig min water.

Die spesie kom in Eswatini, Malawi, Mosambiek, Suid-Afrika en Zimbabwe voor.

Die boom se FSA-nommer is 28.1.

## Subspesies 
Die plant het ook twee subspesies:
* *Aloe arborescens subsp. arborescens*
* *Aloe arborescens subsp. mzimnyati* van Jaarsv. & A.E.van Wyk

## Galery 

Lêer:Aloe arborescens Compton.JPG|Kransaalwyne in die veld.
Lêer:Aloe arborescens 01.JPG|'n Kransaalwyn.
Lêer:Pąk kwiatu aloesu.jpg|Blomknop, voor dit oopmaak.

## Sien ook 
* Lys van aalwynspesies
* Alfabetiese lys van Suid-Afrikaanse bome

## Verwysings 
## Bronne 
* Die Suid-Afrikaanse Gids- feite en wenke. Isabel Uys. 2009 
* Plants of the World Online
Phahameng

**Phahameng** is 'n nedersetting in die noordwestelike Vrystaat, Suid-Afrika. Tydens die apartheidera was Phahameng waar die dorp Bultfontein se swartmense gewoon het. Volgens die 2001-sensus het die nedersetting 'n bevolking van 20&nbsp;063 gehad.

## Verwysings
Kompas (sterrebeeld)

Die **Kompas** (Latyn: *Pyxis*) is ’n klein, dowwe sterrebeeld in die suidelike hemelruim. Dit verteenwoordig ’n seeman se kompas. Die Kompas kan suid van 53 grade noord gesien word en is op sy sigbaarste van Januarie tot einde Maart.

Dit is naby die drie sterrebeelde die Agterdek, Kiel en Seile geleë. Dié drie het eeue gelede een konstellasie, die skip van "Jason en die Argonoute" (*Argo Navis*), gevorm. In die 19de eeu het die sterrekundige John Herschel voorgestel dat die Kompas na die "Mas" hernoem word, maar dit is nooit gedoen nie.

## Verwysings 
* Ian Ridpath and Wil Tirion (2007). *Stars and Planets Guide*, Collins, Londen. . Princeton University Press, Princeton. .

## Eksterne skakels 
* Star Tales – Pyxis

* 15px Hierdie artikel is vertaal uit die Engelse Wikipedia
Bedfordshire

**Bedfordshire** (uitgespreek /ˈbɛdfərdʃər/) is 'n graafskap in Engeland, in die Verenigde Koninkryk. Die graafskap sluit in die stede van Bedford, Dunstable en Luton. Bedfordshire het 'n bevolking van 617&nbsp;100 in 2011 gehad en is dus die 36ste grootste graafskap in die land.

## Eksterne skakels
Swartoognooi

Die **swartoognooi** (*Thunbergia alata*) is 'n meerjarige rankplant wat in die somer blom. Die spesie is inheems in Botswana, Burundi, Demokratiese Republiek die Kongo, Djiboeti, Eritrea, Eswatini, Ethiopië, Ghana, Guinee, Ivoorkus, Kameroen, Kenia, Liberië, Madagaskar, Malawi, Mosambiek, Nigerië, Republiek die Kongo, Rwanda, Sentraal-Afrikaanse Republiek, Sierra Leone, Somalië, Soedan, Tanzanië, Uganda, Zambië en Zimbabwe. In Suid-Afrika kom die plant in KwaZulu-Natal en Mpumalanga voor. 

Op die SANBI-rooilys word dit as 'veilig' gelys.

Die plant is 'n vinnige en maklike groeier en het klein, hartvormige blare. Tussen die blare is baie trompetvormige oranje of geel blomme met 'n swart kol in die middel. Die plant verkies vol son en matige water om in te leef.

## Galery 

Lêer:ACANTHACEAE Thunbergia alata Bojer ex Sims, INMA (MBML040839).pdf|alt=
Lêer:Thunbergia alata - plant (aka).jpg|Swartoognooiens in die veld.
Lêer:Thunbergia alata - blossom (aka).jpg|Blom.
Lêer:Thunbergia alata20090902 90.jpg|Sade.

## Verwysings 
## Bronnelys 
* Die Suid-Afrikaanse Gids- feite en wenke. Isabel Uys. 2009 
* Plants of the Wordl Online
ISimangaliso-vleilandpark

[duimnael|links|[Nasa-Satellietbeeld van die iSimangaliso-vleilandpark]]
duimnael|links|Ligging van die iSimangaliso-vleilandpark
Die **iSimangaliso-vleilandpark** is geleë in KwaZulu-Natal aan die ooskus van Suid-Afrika. Die park strek vir 220&nbsp;km vanaf Maphelane, naby St. Lucia, KwaZulu-Natal, tot by die Mosambiekse grens naby Kosibaai. Die park bestaan ​​uit 13 afsonderlike maar aangrensende bewaringsgebiede met 'n totale oppervlak van 240&nbsp;000&nbsp;ha, waarvan 84&nbsp;000&nbsp;ha mariene bewaringsgebiede is.

Die iSimangaliso-vleilandpark was voorheen bekend as die **Groter St. Lucia-vleilandpark** en is in 1999 deur die Verenigde Nasies se Opvoedkundige, Wetenskaplike en Kulturele Organisasie (Unesco) tot wêrelderfenisgebied verklaar.

Die aangrensende bewaringsgebiede is:
* St. Luciameer
* St. Lucia wildreservaat
* Valsbaaipark
* Kosibaai
* Etrzameer natuurreservaat
* Sibayameer
* St. Lucia marienereservaat
* St. Lucia mariene-toevlugsoord
* Sodwanabaai Nasionale Park
* Mapelane natuurreservaat
* Maputaland marienereservaat
* Kaap Vidal
* Ozabeni
* Mfabeni
* Tewate wildernisarea
* Mkhuze-wildreservaat

## Lees ook
* Ramsar-vleilande in Suid-Afrika
* Ramsar-konvensie
* Wêrelderfenisgebiede in Suid-Afrika

## Verwysings 
## Eksterne Skakels 
* South African World Heritage Site Photo Library 
* iSimangaliso - The Greater Wetlands Park 
* Unesco, iSimangaliso Wetland Park
* iSimangaliso Wetland Park
Kankerbossie

Die **kankerbossie** (*Lessertia frutescens*) - dit word ook *gansies* genoem - is 'n klein struik wat deel van die Asphodelaceae familie is. Die spesie is inheems in Botswana, Lesotho, Namibië en Suid-Afrika. In Suid-Afrika kom die plant in KwaZulu-Natal, Mpumalanga, Noord-Kaap, Oos-Kaap, Vrystaat en die Wes-Kaap voor.

Die spesie blom wat vanaf Julie tot Desember. Die plant, 'n vinnige groeier, benodig vol son en min water om te groei. Dit het 'n silwergrys loof, oranje pronkertjievormige blomme en pienkrooi peule. Die struik het baie medisinale gebruike.

Die kankerbossie het verskeie volksname, onder andere: blaasbossie, blaas-ertjie, eendjies, gansiekeurtjie, klappers en hoenderbelletjie.

## Galery 

Sutherlandia frutescens 1.jpg|Kankerbossie in Berlyn se botaniese tuin.
2018-08-05 Sutherlandia frutescens.jpg
Lessertia frutescens Flipphi 2.jpg
Lessertia frutescens 2c.JPG
Lessertia frutescens 1DS-II 5135.jpg

## Verwysings 
## Bronnelys 
* Die Suid-Afrikaanse Gids- feite en wenke. Isabel Uys. 2009 
* REDLIST Sanbi
* Plants of the World Online
Bietou

Die **bietou** (*Osteospermum moniliferum*) – ook bekend as die *boetabessie* – is 'n meerjarige struik wat blom in die lente. Dit is 'n groot, geharde struik, met 'n grysgroen loof en geel madeliefieblomme en kan ook as 'n klein boompie voorkom. Die struik kan gebruik word as 'n heining of windskerm, en word ook aan die kus aangeplant om sandduine te stabiliseer. Dit verkies son en matige water. Op die SANBI-rooilys is dit as *veilig* (LC) gelys. 

Die naam *bietou* word egter ook vir sommige ander spesies gebruik. Die boom se FSA-nommer is 736.1.

## Subspesies 
Daar is vyf subspesies: 
* *Osteospermum moniliferum subsp. canescens* (DC.) J.C.Manning & Goldblatt
* *Osteospermum moniliferum subsp. moniliferum*
* *Osteospermum moniliferum subsp. pisiferum* (L.) J.C.Manning & Goldblatt
* *Osteospermum moniliferum subsp. rotundatum* (DC.) J.C.Manning & Goldblatt
* *Osteospermum moniliferum subsp. septentrionale* (Norl.) J.C.Manning & Goldblatt

## Vrugte 
Die vrugte is heeltemal buitegewoon vir dié familie en enig onder die Suid-Afrikaanse *Asteraceae* familie omdat hulle vlesig en eetbaar is. Die vrugte was voorheen 'n bron van voedsel vir die Khoimense. Die vrugte is sowat 6&nbsp;mm in deursnee en word pers wanneer hulle volwasse is.

## Galery 

Chrysanthemoides monilifera00.jpg|Anatomie

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Die Suid-Afrikaanse Gids- feite en wenke. Isabel Uys. 2009 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Akkedis (sterrebeeld)

Die **Akkedis** (Latyn: *Lacerta*) is een van die 88 moderne sterrebeelde. Dit is dof en klein en is in 1687 geskep. Die sterrebeeld is in die noordelike hemelruim te sien. Die noordelike deel lê in die Melkweg.

## Ruimtevoorwerpe 
Die Akkedis is tipies van sterrebeelde in die Melkweg: geen helder sterrestelsels of bolvormige sterreswerms kom voor nie, maar wel oop swerms soos NGC 7243, die dowwe planetêre newelvlek IC 5271 en ’n hele aantal dubbelsterre.

Alpha Lacertae, die hoofster en ’n optiese dubbelster, het ’n oënskynbare helderheid van net 3,77 mag. Die sterrebeeld het geen sterre van helderder as 4 mag nie. Die veelster Roe 47 bestaan uit vyf komponente.

ADS 16402 is ’n dubbelster in die Akkedis met ’n besonderse planeet: Die digtheid is laer as dié van kurk. Die planeet, HAT P-1, is omtrent so groot soos Jupiter.

## Verwysings 
* Ian Ridpath and Wil Tirion (2007). *Stars and Planets Guide*, Collins, Londen. . Princeton University Press, Princeton. .

## Eksterne skakels 
* The Deep Photographic Guide to the Constellations: Lacerta
* Star Tales – Lacerta

* 15px Hierdie artikel is vertaal uit die Engelse Wikipedia
Altaar (sterrebeeld)

Die **Altaar** (Latyn: *Ara*) is ’n sterrebeeld in die suidelike hemelruim tussen die Skerpioen en die Suidelike Driehoek. Dit is een van die 48 sterrebeelde wat deur die 2de-eeuse sterrekundige Ptolemeus beskryf is en is steeds een van die 88 moderne konstellasies.

Die Altaar se helderste ster, Beta Arae, het ’n oënskynlike helderheid van 2,9 mag. Gamma Arae is ’n dubbelster net suid daarvan. Daar word geglo Mu Arae het minstens vier planete wat om hom wentel.

Die noordwestelike hoek van die Altaar kruis met die Melkweg en bevat verskeie oop sterreswerms (onder meer NGC 6200) en newelvlekke (insluitende die helder swerm/newelvlek-paar NGC 6188 en NGC 6193). Die helderste ster van die bolvormige swerm NGC 6397 is net 6 500 ligjare weg, en dit is dus een van die naaste bolvormige swerms aan ons sonnestelsel.

## Mitologie 
In die Griekse mitologie word Ara genoem as die altaar wat deur die siklope gebou is en waar die Olimpiese gode offerandes gebring en ’n verbond gesluit het voordat hulle die Titaniese gode aangeval het.

## Sien ook 
*Alpha Arae

## Verwysings 
## Eksterne skakels 
* The Deep Photographic Guide to the Constellations: Ara
* NightSkyInfo.com: Constellation Ara
* Star Tales – Ara

* 15px Hierdie artikel is vertaal uit die Engelse Wikipedia
Arend (sterrebeeld)

Die **Arend** (Latyn: *Aquila*) is ’n sterrebeeld ’n paar grade noord van die hemelewenaar. Dit is een van die 48 konstellasies wat deur die 2de-eeuse sterrekundige Ptolemeus beskryf is en is steeds een van die 88 moderne sterrebeelde. Dit is genoem na ’n arend in die Romeinse mitologie wat aan die god Jupiter behoort en verskeie take vir hom uitgevoer het.

Die sterrebeeld kan die beste in die somer gesien word, aangesien dit aan die Melkweg geleë is. Om dié rede word ook verskeie sterreswerms en newelvlekke in die Arend aangetref. Hulle is egter dof en daar is min sterrestelsels.

## Eksterne skakels 
* NightSkyInfo.com: Constellation Aquila
* Star Tales – Aquila
* The Deep Photographic Guide to the Constellations: Aquila

* 15px Hierdie artikel is vertaal uit die Engelse Wikipedia
Tugelavuurtoring

Die **Tugelavuurtoring** is geleë aan die noordekant van die mond van die Tugelarivier, ongeveer 100&nbsp;km noord-oos van Durban en 10&nbsp;km suid-oos van Tugela. Hierdie aktiewe vuurtoring is in Desember 2007 voltooi. Hierdie ronde betontoring is 21&nbsp;m hoog en het 'n fokale vlak van 35&nbsp;m. Die toring is wit geverf met smal swart horisontale bande, die lantern is rooi geverf. Die betontoring vervang die ou aluminium-tralietoring wat sedert 1972 in gebruik was.

## Verwysings
Slang (sterrebeeld)

Die **Slang** (Latyn: *Serpens*) is ’n sterrebeeld in die noordelike hemelruim. Dit is een van die 48 konstellasies wat deur die 2de-eeuse sterrekundige Ptolemeus beskryf is en is steeds een van die 88 moderne sterrebeelde.

Dit is uniek onder moderne sterrebeelde deurdat dit uit twee nie-aangrensende dele bestaan: **Serpens Caput** (die Slang se Kop) in die weste en **Serpens Cauda** (die Slang se Stert) in die ooste. Tussen dié twee helftes lê die Slangdraer. Die lyf van die Slang word gewoonlik uitgebeeld as sou dit agter die Slangdraer lê. Al bestaan dit uit twee dele, word dit as een sterrebeeld beskou.

## Ruimtevoorwerpe 
[duimnael|160px|links|[Johannes Kepler se tekening van die sterrebeelde Slangdraer en Slang.]]
### Sterre 
Die helderste ster in die Slang is Unukalhai of Cor Serpentis (die Slang se Hart), wat ’n skynbare magnitude van 2,63 het. Net een van die sterre in die sterrebeeld is helderder as 3&nbsp;mag. Alpha Serpentis is in die kopgedeelte. Delta Serpentis, ook in die kop, is ’n dubbelster 210 ligjare van die Aarde af. Theta Serpentis, in die stert, is ook ’n dubbelster.

### Diepruimtevoorwerpe 
duimnael|265px|Hoag se Voorwerp is ’n ringsterrestelsel in die Slang se Kop.
[duimnael|265px|Die bolvormige [sterreswerm Messier 5 is ook in die Slang se Kop geleë.]]
Messier 5, ’n bolvormige sterreswerm, is in die kop.

Die Arend-newel (IC 4703) en sy sterreswerm, Messier 16, is sowat 7&nbsp;000 ligjare van die Aarde af. Die newel is 70&nbsp;x&nbsp;50 ligjare groot en bevat die Skeppingspilare, drie stofwolke wat beroemd geword het nadat die Hubble-ruimteteleskoop ’n foto daarvan geneem het. Die sterre wat in die Arend-newel ontstaan, tesame met dié van ’n ouderdom van sowat 5&nbsp;miljoen jaar, het ’n gemiddelde temperatuur van 45&nbsp;000&nbsp;Kelvin en vervaardig genoeg bestraling dat dit die stofpilare eindelik sal vernietig.

’n Deel van die Melkweg strek deur die stert.

Die Serpens-suid-sterreswerm is deur Nasa se Spitzer-ruimteteleskoop (SST) ontdek in die suidelike deel van die Serpens-wolk. Die ontdekking is danksy die infrarooi-waarnemingsfunksie van die SST omdat die sterre teen sigbare golflengtes feitlik heeltemal verberg word deur interstellêre stof in die Serpens-wolk.

Hoag se Voorwerp is ’n perfek gevormde ringsterrestelsel 59&nbsp;miljoen ligjare van die Aarde af met ’n rooiverskuiwing van 0,00425. Die buitenste ring bestaan uit hoofsaaklik jong blou sterre, maar in die middel kom ouer, geel sterre voor. Die gewildste teorie vir die buitengewone vorm is dat dit ’n staafspiraalstelsel was waarvan die spiraalarms se snelheid te groot was om deel van die stelsel te bly en daarom losgekom het.

## Verwysings 
* Ridpath, Ian, en Tirion, Wil. *Stars and Planets Guide*, Collins, Londen, (2007). . Princeton University Press, Princeton. .

## Eksterne skakels 
* The Deep Photographic Guide to the Constellations: Serpens
* The clickable Serpens (Caput)
* Star Tales – Serpens
* Stellar Siblings in Serpens South 
* 
* 15px Hierdie artikel is vertaal uit die Engelse Wikipedia
Koetsier (sterrebeeld)

Die **Koetsier** (Latyn: *Auriga*) is ’n sterrebeeld in die noordelike hemelruim. Die sterre van die konstellasie vorm die gepunte helm van ’n koetsier. Dit is een van die 48 konstellasies wat deur die 2de-eeuse sterrekundige Ptolemeus beskryf is en is steeds een van die 88 moderne sterrebeelde.

## Ruimtevoorwerpe 
Die helderste ster in die Koetsier is Alpha Aurigae (Capella). Dit is 42 ligjare weg van die aarde en die sesde helderste ster in die sterrehemel. Capella is ’n spektroskopiese dubbelster wat bestaan uit twee geel reuse.

Die galaktiese antisentrum (die punt regoor die middel van die Melkweg) is sowat 3,5° oos van die ster Beta Aurigae. Dié streek het dus baie minder sterre en is dowwer as die res van die stofstrook wat die spiraal-arms van die Melkweg vorm. Omdat die Melkweg deur die Koetsier loop, het die sterrebeeld baie oop sterreswerms en ander voorwerpe. Die drie helderste swerms is Messier 36, Messier 37 en Messier 38; al drie kan met ’n verkyker of ’n teleskoop gesien word.

## Verwysings 
## Eksterne skakels 
* The Deep Photographic Guide to the Constellations: Auriga
* The clickable Auriga 
* Star Tales – Auriga

* 15px Hierdie artikel is vertaal uit die Engelse Wikipedia
Blinkblaar-wag-’n-bietjie

Die **blinkblaar-wag-’n-bietjie** (*Ziziphus mucronata*)

## Subspesies 
Die boom het twee subspesies:
* *Ziziphus mucronata subsp. mucronata*
* *Ziziphus mucronata subsp. rhodesica* R.B.Drumm.

## Galery 

Lêer:Ziziphus mucronata01.jpg|Blare
Lêer:Ziziphus mucronata02.jpg|Blomme in blaaroksels
Lêer:Ziziphus mucronata, blomme, Roodeplaat NR, b.jpg|Blomme van naby
Lêer:Ziziphus mucronata00.jpg|Vrugte
Lêer:Ziziphus mucronata09.jpg|Bas

## Sien ook 
* Alfabetiese lys van Suid-Afrikaanse bome

## Bronne 
* Algemene gids tot BOME. Keith, Paul & Meg Coates Palgrave. 2000. 
* Plants of the World Online
* REDLIST Sanbi

## Verwysings 
## Eksterne skakels 
*
Kameleon (sterrebeeld)

Die **Kameleon** (Latyn: *Chamaeleon*) is ’n klein sterrebeeld in die suidelike hemelruim en is genoem na die verkleurmannetjie. Dit is in die 16de eeu die eerste keer beskryf en was een van die 12 konstellasies wat deur Petrus Plancius geskep is uit die waarnemings van Pieter Keyser en Frederick de Houtman.

## Ruimtelike onderwerpe 
In 1999 is ’n nabygeleë oop sterreswerm ontdek wat om die ster Eta Chamaeleontis gesentreer is. Dit is óf as die Eta Chamaeleontis-sterreswerm óf Mamajek&nbsp;1 bekend. Dit is 8&nbsp;miljoen jaar oud en 316 ligjare van die aarde af.

Die konstellasie bevat ook verskeie molekulêre wolke en ’n wolkkompleks 400 tot 600 ligjare weg wat uit tienduisende sonmassas gas en stof bestaan.

## Verwysings 
## Eksterne skakels 
* The Deep Photographic Guide to the Constellations: Chamaeleon
* Star Tales – Chamaeleon

* 15px Hierdie artikel is vertaal uit die Engelse Wikipedia
Kaap Vidal

duimnael|regs|300px|Kaap Vidal
**Kaap Vidal** is 'n kusoord in die St. Lucia-marinereservaat, noord-oos van St. Lucia, KwaZulu-Natal in die iSimangaliso-vleilandpark.

Cape Vidal is naby die plek waar die Dorothea skipbreuk gely het op 31 Januarie 1898. Die presiese plek waar die Dorothea gesink het is egter onbekend. Daar word vemoed dat 'n ketting wat deur skubaduikers in die baai gevind is, moontlik van die wrak afkomstig is.

## Sien ook 
* iSimangaliso-vleilandpark
* Kaap Vidalvuurtoring

## Verwysings 
## Eksterne skakels 
* Ezemvelo KZN Wildlife Resorts
Kransbessie

Die **Kransbessie** (*Gerrardina foliosa*) is 'n klein tot middelslag boompie wat voorkom noord van die Groot-Keirivier, deur KwaZulu-Natal tot in Mpumalanga en Limpopo asook Eswatini. Die boom groei op die rande van woude, vanaf seevlak tot in die hoogliggende newelstreek. Die blare is heldergroen en blink en die blomme ongeveer 5&nbsp;mm in deursnee. Die vrugte is ryp wanneer hulle rooi is en is ongeveer 8&nbsp;mm in deursnee.

Die boom se FSA-nommer is 500.

## Galery 

Gerrardina foliosa 1DS-II 1876.jpg
Gerrardina foliosa 1DS-II 4-1359.jpg
Gerrardina foliosa 4.jpg
Gerrardina foliosa 5Dsr 4409-01.jpg
Gerrardina foliosa 1DS-II 4-1360.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Vaalkameeldoring

Die **vaalkameeldoring** (*Vachellia haematoxylon*) is 'n klein boompie wat soms nie groter as 'n struik word nie en kom in die Noord-Kaap en Noordwes voor; veral in die woestyn en halfwoestyn gebiede waar die grond diep, rooi en sanderig is. Die boom is ook inheems in Botswana en Namibië.

## Identifikasie 
Die blare, die takkies wat sigsag is en die peule is bedek met fyn, grys hare. Dit gee die boom 'n sagte grys voorkoms. Die dorings (6&nbsp;cm) is reguit en dun. Die blomme word in klein geel hofies gedra. Die peule is krom en word tot 14&nbsp;cm lank.

Die boom se FSA-nommer is 169.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Veewagter (sterrebeeld)

Die **Veewagter** (Latyn: *Boötes*) is ’n sterrebeeld in die noordelike hemelruim. Die naam kom van die Grieks Βοώτης (veewagter of ploegman; letterlik "osdrywer"). Dit is een van die 48 konstellasies wat deur die 2de-eeuse sterrekundige Ptolemeus beskryf is en is steeds een van die 88 moderne sterrebeelde.

Dit bevat die vierde helderste ster in die hemelruim, Arcturus.

## Ruimtevoorwerpe 
Alpha Boötis (Arcturus) is die helderste ster in die Veewagter en die vierde helderste in die hemelruim.

NGC 5466 is ’n bolvormige sterreswerm wat met die meeste teleskope gesien kan word. Dit is in 1784 deur William Herschel ontdek. Die Leemte van die Veewagter, ’n groot deel van die heelal waarin geen sterrestelsels voorkom nie, is in die gebied van die Veewagter geleë.

## Verwysings 
: *15px Hierdie artikel is vertaal uit die Engelse Wikipedia*

## Eksterne skakels 
* The Deep Photographic Guide to the Constellations: Bootes
* Star Tales – Boötes
Huilboerboon

Die **huilboerboon** (*Schotia brachypetala*) is 'n boom wat in boswêreld en dikwels op termiethope groei. Dit kom voor in KwaZulu-Natal, Mpumalanga, Limpopo, Botswana, Eswatini, Mosambiek en Zimbabwe. Die boom is groot met 'n uitgebreide kroon. Die blomme word van 6 tot 13&nbsp;cm lank en word in digte hofies op die ou hout produseer. Die blomme produseer soveel nektar dat dit lyk asof die bome huil. Die peule is tiperend van die genus en elke saad het 'n geel aril aan die basis.

Die boom se FSA-nommer is 202.

## Galery

Lêer:Schotia04.JPG|
Lêer:Schotia brachypetala 5Dsr 5519.jpg|
Lêer:Schotia brachypetala, oop peule met sade, Pretoria.jpg|
Lêer:Schotia brachypetala, sade met geel arille, Pretoria.jpg|
Lêer:Schotia brachypetala06.jpg|In bloeityd (lente) en in loof (winter)

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Hercules (sterrebeeld)

:*Vir ’n artikel oor die Griekse god, sien Herakles*.

**Hercules** is ’n sterrebeeld wat na die Romeinse god Hercules (Grieks: Herakles) genoem is. Dit is een van die 48 konstellasies wat deur die 2de-eeuse sterrekundige Ptolemeus beskryf is en is die vyfde grootste van die 88 moderne sterrebeelde.

## Ruimtevoorwerpe 
Hercules het geen sterre helderder as 1m nie. Daar is verskeie sterre met planete. 14 Herculis het een bevestigde en een onbevestigde planeet.

Die sterrebeeld bevat twee van die merkwaardigste bolvormige sterreswerms: Messier 13, die helderste een in die noordelike hemelruim met 300&nbsp;000 sterre, en Messier 92. Die byna bolvormige planetêre newel Abell&nbsp;39 kom ook hier voor. M13 is dof, maar kan op ’n helder aand met die blote oog gesien word.

## Eksterne skakels 
* The Deep Photographic Guide to the Constellations: Hercules
* The clickable Hercules 
* Star Tales – Hercules

* 15px Hierdie artikel is vertaal uit die Engelse Wikipedia
Blinkblaar

Die **blinkblaar** (*Rhamnus prinoides*) is 'n struik of klein boompie wat deel van die Rhamnaceae familie is. Die spesie is inheems in Angola, Demokratiese Republiek die Kongo, Eritrea, Eswatini, Ethiopië, Jemen, Kameroen, Kenia, Lesotho, Malawi, Mosambiek, Rwanda, Soedan, Suid-Afrika, Suid-Soedan, Tanzanië, Uganda, Zambië en Zimbabwe. In Suid-Afrik kom die spesie in al die provinsies voor. 

Die plant is normaalweg meerstamming. Dit is wydverspreid en kom voor langs strome en riviere in die middelhoë en hoogliggende woude van Suid-Afrika. Die bome het opvallende glansryke groen blare waarvan die boonste tweederdes fyn getand of geskulp is. Die boom dra klein vruggies van ongeveer 5&nbsp;mm in deursnee. Soos hulle ryp word verkleur hulle van blinkrooi na dofrooi tot hulle eindelik swart is.

## Sien ook 
* Alfabetiese lys van Suid-Afrikaanse bome
* 

## Bronnelys 
* REDLIST Sanbi
* Plants of the World Online
* Algemene gids tot BOME. Keith, Paul & Meg Coates Palgrave. 2000.
Graveerstif (sterrebeeld)

Die **Grafeerstif** (Latyn: *Caelum*) is ’n dowwe sterrebeeld in die suidelike hemelruim.

## Ruimtevoorwerpe 
Caelum is ’n dowwe sterrebeeld en het geen sterre helderder as 4 mag nie. Die helderste ster is Alpha Caeli (4,45 mag).

Die merkwaardigste sterrestelsels is NGC 1571, NGC 1679 en IC 2106.

## Verwysings 
## Eksterne skakels 
* Starry Night Photography – Caelum Constellation
* Star Tales – Caelum

* 15px Hierdie artikel is vertaal uit die Engelse Wikipedia
Wildemoerbei

Die **Wildemoerbei** (*Trimeria grandifolia*), ook bekend as die *tropiese grootblaarwildemoerbei*, is 'n klein tot middelgroot boom wat in immergroen kus- en bergwoude voorkom.

## Beskrywing 
Die blare is enkelvoudig, donkergroen en ronderig wat amper soos die dié van die Moerbeiboom lyk. Die blomme is klein en groenerig. Die vrugte is 5 x 2.5&nbsp;mm groot wanneer hul ryp is, bars dan oop en stel klein, donkergrys sade vry wat elk 'n rooi aanhegsel aan die een kant het.

Die boom is 'n bietjie kleiner maar die blare groter as die bruinysterhout.

## Verspreiding 
Die spesie is inheems in Demokratiese Republiek die Kongo, Eswatini, Ethiopië, Kameroen, Kenia, Lesotho, Mosambiek, Rwanda, Tanzanië, Uganda en Zimbabwe. In Suid-Afrika kom die boom in KwaZulu-Natal, Limpopo, Mpumalanga, die Oos-Kaap, Vrystaat en die Wes-Kaap voor.

## Habitat 
Die boom kom in dieselfde habitatte as die bruinysterhout voor (immergroen kus- en bergwoude). 

## Supspesies 
Die spesie het twee subspesies:
* *Trimeria grandifolia subsp. grandifolia*
* *Trimeria grandifolia subsp. tropica* (Burkill) Sleumer

## Sien ook 
* Alfabetiese lys van Suid-Afrikaanse bome

## Bronne 
* Algemene gids tot BOME. Keith, Paul & Meg Coates Palgrave. 2000. 
* *Watter Boom is dit?* Eugene Moll 2013 

## Eksterne skakels
Wildeperske

Die **wildeperske** (*Kiggelaria africana*) is 'n klein tot middelslagboom. Hulle kom voor in immergroenwoude en op berggrasveld. Dit kom in al die provinsies van Suid-Afrika en asook Eswatini, Ethiopië, Lesotho, Malawi, Mosambiek, Namibië, Tanzanië en Zimbabwe voor.

Die blare het dikwels klein stippels aan die onderkant wat van die bokant af na knoppe lyk; dit staan bekend as *akadoromatia*. Die vrugte is skurf en vratterig en is sowat 1,5&nbsp;cm in deursnee. Die sade is swart en oortrek met 'n klewerige rooi laag. Dié bome is gasheer vir die larwes van die tuinrooitjieskoenlapper (*Acraea horta*), wat dikwels in groot getalle voorkom en 'n boom volkome kan ontblaar.

Die boom se FSA-nommer is 494. Daar is net een spesie in die genus en dit is dus 'n monotipiese takson.

## Galery 

Lêer:Kiggelaria africana - Wild Peach 23.JPG|Jong boompie
Lêer:8535-Kiggelaria africana-skleník-2.04.jpg|Manlike blom
Lêer:Kiggelaria africana - 9.JPG|Loof en vroulike blomme
Lêer:Kiggelaria africana, vrugkapsules, Buffelsdrift, a.jpg|Geslote vrugkapsules
Lêer:Kiggelaria africana, vrugkapsule, Buffelsdrift, a.jpg|Oop vrugkapsule met rooi sade
Lêer:Acraea horta, papie op Kiggelaria africana, a, Walter Sisulu NBT.jpg|Papie van die tuinrooitjie

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Knoppiesdoring

Die **Knoppiesdoring** (*Senegalia nigrescens*) is 'n boomspesie in die Fabaceae familie is. Die boom se FSA-nommer is 178. In Engels staan dit bekend as die *knob thorn*.

## Beskrywing
Die immergroen boom bereik 'n hoogte van 5 ‒ 18&nbsp;m met 'n digte, uitgespreide kroon en meestal 'n lang, kaal stam.

## Gebruike 
'n Salf wat van die wortels gemaak word, is tradisioneel gebruik om stuiptrekkings te behandel.

## Galery 

Acacia nigrescens, saamgestelde blare, Steenbokpan.jpg|Saamgestelde blare
Acacia nigrescens, bloeiwyse, Pretoria NBT.jpg|blomaar
Acacia nigrescens, peule, Steenbokpan.jpg|rooibruin peule
Acacia nigrescens, knoppiesbas, Steenbokpan, a.jpg|knoppies op bas
Acacia nigrescens, bas, Steenbokpan, b.jpg|bastekstuur

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000. 
* Field guide to the TREES of the Kruger National Park. Piet van Wyk. 2008. 
* REDLIST Sanbi
* Plants of the World Online
Suidelike Vis

Die **Suidelike Vis** (Latyn: *Piscis Austrinus*) is ’n sterrebeeld in die suidelike hemelruim. Dit word die Suidelike Vis genoem in kontras met die groter sterrebeeld die Visse, wat twee visse verteenwoordig. Sy enigste ster helderder as 4 mag is Fomalhaut.

Dit is een van die 48 konstellasies wat deur die 2de-eeuse sterrekundige Ptolemeus beskryf is en is die vyfde grootste van die 88 moderne sterrebeelde. Die sterre van die konstellasie Kraanvoël het eers deel van die Suidelike Vis uitgemaak. In omstreeks 1597 het Petrus Plancius ’n aparte sterrebeeld geskep en dit die Kraanvoël genoem.

## Mitologie 
In die Griekse mitologie is die konstellasie bekend as die Groot Vis en sluk dit die water wat deur die Waterdraer uitgegooi word. Daar word geglo dat die twee visse van die Visse-sterrebeeld die nasate van die Groot Vis is.

In die Babiloniese sterrekunde was die konstellasie net bekend as die Vis.

## Ruimtevoorwerpe 
Fomalhaut stel die mond van die Vis voor. Sy satelliet, Fomalhaut b, was die eerste planeet wat gevind is met ’n sigbare ligbeeld danksy die Hubble-ruimteteleskoop. Infrarooi-waarnemings het egter die bevinding verkeerd bewys en getoon dat dit eintlik ’n bolvormige stofwolk is.

## Eksterne skakels 
* The Deep Photographic Guide to the Constellations: Piscis Austrinus
* The clickable Piscis Austrinus
* Star Tales – Piscis Austrinus

* 15px Hierdie artikel is vertaal uit die Engelse Wikipedia
AR Abass-stadion

Die **AR Abass-stadion** is ’n veeldoelige sportstadion in Kimberley. Die stadion het tot 2002 aan die Griekwaland Gekleurde Rugbyunie behoort, waarna die verskillende unies saamgesmelt het. Daarna is dit deur die klubs, die Universals en die Thistles bestuur. In 2012 is die stadion aan die departement van sport, kuns en kultuur oorgedra, wat voortaan die administrasie en besprekings sal hanteer.

## Sien ook 
* Lys van stadions in Suid-Afrika

## Verwysings
Kruisbessie

Die **kruisbessie** (*Grewia occidentalis*) is 'n klein boompie en word aangetref op die rande van woude en in oop droë veld, oop bosveld of as 'n semi-klimplant in immergroen woude. Die takke is dikwels dun en slaphangend of rankend van aard. Die blare groei drie-arig vanuit die basis. Die vrug is vierlobbig, vierkantvormig, 25&nbsp;mm in deursnee en rooibruin wanneer volwasse. Die blomme is meestal ligpers en sowat 30&nbsp;mm in deursnee.

## Subspesies 
Die spesie het twee subspesies:
* *Grewia occidentalis var. litoralis* Wild
* *Grewia occidentalis var. occidentalis*

## Verspreiding 
Die boom is inheems in Eswatini, Lesotho, Mosambiek, Suid-Afrika en Zimbabwe. In Suid-Afrika kom die boom in Gauteng, KwaZulu-Natal, Limpopo, Mpumalanga, Noordwes, Oos-Kaap, Vrystaat en die Wes-Kaap voor.

## Galery 

Grewia occidentalis tree - Cape Town 4.jpg
Starr_980529-4195_Grewia_occidentalis.jpg
Grewia occidentalis var. occidentalis 5Dsr 7608.jpg
Grewia occidentalis var. occidentalis 1DS-II 2-5565.jpg
Grewia occidentalis var. occidentalis 1DS-II 2-5564.jpg
Grewia occidentalis var. occidentalis 1DS-II 2-3613.jpg

## Sien ook 
* Alfabetiese lys van Suid-Afrikaanse bome

## Bronne 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Kraanvoël (sterrebeeld)

:*Vir ’n artikel oor die voël, sien Kraanvoël*.

Die **Kraanvoël** (Latyn: *Grus*) is ’n sterrebeeld in die suidelike hemelruim. Dit is aanvanklik beskou as deel van die Suidelike Vis, maar in omstreeks 1597 het Petrus Plancius ’n aparte sterrebeeld geskep en dit die Kraanvoël genoem.

## Eksterne skakels 
* The Deep Photographic Guide to the Constellations: Grus
* The clickable Grus 
* Starry Night Photography – Grus Constellation
* Star Tales – Grus
* StellaNavigator: Grus Constellation 
* October Constellations

* 15px Hierdie artikel is vertaal uit die Engelse Wikipedia
Gewone protea

Die **gewone protea** of **waboom** (*Protea afra*) is 'n blomdraende boom wat aan die bekende Proteagenus behoort en is die wydverspreidste protea in die land. Die spesie groei in somerreënvalstreke en kom voor in die Vrystaat, Gauteng en Limpopo. Dit kom ook voor langs die noordekus van die Oos-Kaap tot in KwaZulu-Natal, Lesotho en die Eswatini-eskarp. Die blomhofies het gladde pienk of rooierige binneste skutblare wat altyd effens korter is die blomme. 

Die boom se FSA-nommer is 87. In Engels staan dit bekend as die *Common sugarbush*.

## Subspesies 
**P. afra afra*
**P. caffra gazensis*
**P. caffra kilimandscharic*
**P. caffra mafingensis*
**P. caffra nyasea*

## Galery 

Lêer:Suikerbosrand-Protea caffra-002.jpg|Bos in die veld.
Lêer:Suikerbosrand-Protea caffra-001.jpg|Tak met blomme.
Lêer:Protea caffra00.jpg|'n Blom.

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* Algemene gids tot BOME. Keith, Paul & Meg Coates Palgrave. 2000. 
* Plants of the World Online
 
## Verwysings 
## Eksterne skakels 
* Biodiversityexplorer
* REDLIST Sanbi
* PlantzAfrica
* Protea Atlas
* Plants of the World Online
Wilde-amandel

Die **Wilde-amandel** (*Brabejum stellatifolium*) is 'n groot struik of boom met spreiende takke. Hierdie spesie word net in die Wes-Kaap aangetref waar dit in beskutte valleie en langs strome groei. Die onvolwasse vrugte is bruinrooi en ongeveer 5&nbsp;mm lank. Soos die vrugte ouer raak, word hulle bruin en fluweelagtig. Hulle bereik dan 'n grootte van ongeveer 4,5 x 3&nbsp;cm.

Daar is slegs een spesie in die genus wat *Brabejum* 'n monotipiese takson maak. Die boom se FSA-nommer is 72.

## Galery 

Lêer:Brabejum stellatifolium tree in flower - Cape Town 6.JPG|Groot Wilde-amandel in Kaapstad.
Lêer:Wild almond trunk1.jpg|'n Wilde-amandel se stam.
Lêer:Brabejum stellatifolium - Cape Town tree - Flowers and foliage.jpg|Blomme en blare.
Lêer:Brabejum stellatifolium - Cape Town - young nuts 2.JPG|Jong vrugte.
Lêer:Brabejum stellatifolium seed.jpg|Sade.
Lêer:Brabejum stellatifolium - seed germinating.JPG|Sade wat ontkiem.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* Plants of the World Online
* REDLIST Sanbi
Wildepruim

Die **wildepruim** (*Harpephyllum caffrum*) is 'n boom wat tot die *Anacardiaceae* familie hoort. Dit is die enigste spesie in die genus en *Harpephyllum* is dus 'n monotipiese takson. Dit staan ook as *essenhout*, *gwenjabessie*, *suurbessie* en *suurpruim* bekend. 

## Verspreiding
Die spesie is endemies aan KwaZulu-Natal, Limpopo, Mpumalanga en die Oos-Kaap asook Eswatini, Mosambiek en Zimbabwe. 

## Beskrywing
Die boom het saamgestelde blare wat dig saamgepak is, soos 'n roset, aan die takkies se eindpunte. Die blaartjies is sekelvormig. Die vrug, van 2&nbsp;cm in deursnee, is vlesig, suur en rooi wanneer dit ryp is. 

## Gebruike
Daar word jellie en Rosé van die vrugte gemaak. Die boom se bas word gebruik vir tradisionele medisyne. Indien dié gebruik toeneem kan die spesie bedreig word. Dis 'n gewilde skaduboom, en party dorpe het dit as sierboom langs hul strate aangeplant.

Die boom se FSA-nommer is 361.

## Galery 

Lêer:Gardenology.org-IMG 0473 rbgs10dec.jpg|Volgroeide boom
Lêer:Gardenology.org-IMG 0476 rbgs10dec.jpg|Inligtingsbord oor boom
Lêer:Harpephyllum caffrum Anacardiaceae 6397s.jpg|Tak met vrugte
Lêer:Gardenology.org-IMG 0475 rbgs10dec.jpg|Stam en takke

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Beker (sterrebeeld)

Die **Beker** (Latyn: *Crater*) is ’n dowwe sterrebeeld in die suidelike hemelruim. In die Griekse mitologie word dit verbind met die beker van die god Apollo. Dit is een van die 48 konstellasies wat deur die 2de-eeuse sterrekundige Ptolemeus beskryf is en is steeds een van die 88 moderne sterrebeelde. Dit het gee sterre helderder as 3 mag nie.

## Ruimtevoorwerpe 
Gamma Crateris is ’n dubbelster sowat 84 ligjare van die son af.

31 Crateris, wat nou as deel van die Kraai beskou word, is ’n ster van 5,2 mag wat eers verwar is met ’n maan van Mercurius.

NGC 3511 is ’n spiraalvormige sterrestelsel wat deel is van die melkwegswerm Abell 1060. Twee ander sterrestelsels is GC 3887 en NGC 3981.

## Mitologie 
Die Kraai word geïdentifiseer met ’n verhaal in die Griekse mitologie waarin ’n kraai Apollo bedien en gestuur word om water te gaan haal. Op pad rus die kraai lank en nadat hy eindelik die water in ’n beker opgeskep het, neem hy ’n waterslang terug as verskoning omdat hy so lank gevat het. Apollo besef egter wat gebeur het. Hy is woedend en werp die kraai, beker en slang in die lug in. So het die sterrebeelde Beker, Kraai en Noordelike Waterslang ontstaan.

## Verwysings 
* Ridpath, Ian, en Tirion, Wil (2007). *Stars and Planets Guide*, Collins, Londen. . Princeton University Press, Princeton. .
* Allen, Richard Hinckley, *The Stars, Their Lore and Legend*, New York, Dover.

## Eksterne skakels 
* The Deep Photographic Guide to the Constellations: Crater
* Star Tales – Corvus and Crater

* 15px Hierdie artikel is vertaal uit die Engelse Wikipedia
Kraai (sterrebeeld)

Die **Kraai** (Latyn: *Corvus*) is ’n klein sterrebeeld in die suidelike hemelruim. Dit bevat net 11 sterre wat met die blote oog sigbaar is (helderder as 5,5 mag). Dit is een van die 48 konstellasies wat deur die 2de eeuse sterrekundige Ptolemeus beskryf is en is steeds een van die 88 moderne sterrebeelde.

## Ruimtevoorwerpe 
Vier hoofsterre, Delta Corvi, Gamma Corvi, Epsilon Corvi en Beta Corvi, vorm ’n asterisme wat bekend is as "Spica se Seil" of "die Seil". Epsilon en Delta dien as aanwysers na die ster Spica.

31&nbsp;Crateris, wat aanvanklik as deel van die Beker beskou is, is ’n ster van 5,2&nbsp;mag wat eers verwar is met ’n maan van Mercurius.

Die Antenne-sterrestelsels is twee interaktiewe sterrestelsels, NGC&nbsp;4038 en NGC&nbsp;4039, wat van die Aarde af lyk of hulle hartvormig is. Albei sterrestelsels was spiraalstelsels en ondergaan tans geweldige stervorming vanweë die interaksie van gaswolke. Hulle is 800&nbsp;miljoen ligjare van die Aarde af en albei het verskeie ultralhelder X-straal-bronne, waarvan die oorsprong onbekend is. Sterrekundiges vermoed dit is dubbelsterre van ’n skaars soort wat X-strale uitstraal, of swartkolke.

Die middel van die Kraai bevat die planetêre newel NGC&nbsp;4361. Dit lyk soos ’n ovaal sterrestelsel, maar die ster van 13&nbsp;mag in sy middel gee sy ware aard weg.

## Mitologie 
Die Kraai word geïdentifiseer met ’n verhaal in die Griekse mitologie waarin ’n kraai Apollo bedien en gestuur word om water te gaan haal. Op pad rus die kraai lank en nadat hy eindelik die water in ’n beker opgeskep het, neem hy ’n waterslang terug as verskoning omdat hy so lank gevat het. Apollo besef egter wat gebeur het. Hy is woedend en werp die kraai, beker en slang in die lug in. So het die sterrebeelde Kraai, Beker en Noordelike Waterslang ontstaan.

## Verwysings 
## Eksterne skakels 
* Constellations of Words
* The Deep Photographic Guide to the Constellations: Corvus
* Star Tales – Corvus and Crater

* 15px Hierdie artikel is vertaal uit die Engelse Wikipedia
Grysappel

Die **grysappel** (*Parinari curatellifolia*) is 'n boom wat deel van die Chrysobalanaceae familie is. 

## Voorkomsgebied 
Die spesie kom voor in Angola, Benin, Burkina Faso, Burundi, Demokratiese Republiek die Kongo, Gambië, Ghana, Guinee, Guinee-Bissau, Kameroen, Kenia, Madagaskar, Malawi, Mali, Mosambiek, Namibië, Niger, Nigerië, Republiek die Kongo, Rwanda, Senegal, Sentraal-Afrikaanse Republiek, Sierra Leone, Soedan, Suid-Afrika, Suid-Soedan, Tanzanië, Togo, Tsjad, Uganda, Zambië en Zimbabwe. In Suid-Afrik kom die boom voor in Gauteng, KwaZulu-Natal, Limpopo, Mpumalanga en die Noordwes.

## Kenmerke 
Hierdie boom is groot, immergroen en spreidend. Die sampioenvormige blaarkroon verskaf skadu. Hulle groei meestal in sanderige grond in oop bosveldgebiede. Die hout word moeisaam bewerk omrede dit silikakristalle bevat, wat meebring dat die bome selde afgekap word. Die vrugte is gesog onder die plaaslike bevolking en word ongeveer 5&nbsp;cm lank. Dit het geel vrugvlees en is 'n lekkerny as dit ryp is. Die vrugte kan tot stroop verwerk word, en daar word ook koeldrank of bier van gemaak. Soms gee die boom 'n onaangename reuk af; die oorsaak is egter onseker.

## Galery 

Parinari curatellifolia 1.jpg|Tak met blare
Parinari curatellifolia (bark).jpg|Bas
Parinari curatellifolia (fruit).jpg|Vrug

## Sien ook 
* Alfabetiese lys van Suid-Afrikaanse bome

## Bronnelys 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Ouhout

duimnael|links|Blomme en blare van 'n ouhout in Johannesburg.

Die **Ouhout** (*Leucosidea sericea*) is 'n boom wat in die oostelike gedeelte van Suid-Afrika voorkom, maar nie aan die kus nie. Die naam is afgelei van die hout van die boom wat stadig brand, soos ou verrotte hout. Die boom het kwasterige en verdraaide stamme.

Dit is inheems aan Zimbabwe en Suid-Afrika en kom in die Oos-Kaap, Vrystaat, Gauteng, KwaZulu-Natal, Limpopo, Mpumalanga en Noordwes voor. Op die SANBI-rooilys word dit as 'veilig' gelys.

## Sien ook 
* Alfabetiese lys van Suid-Afrikaanse bome

## Bron 
* Algemene gids tot BOME. Keith, Paul & Meg Coates Palgrave. 2000. 

## Verwysings 
## Eksterne skakels 
*
Noordelike Waterslang

Die **Noordelike Waterslang** (Latyn: *Hydra*) is teen 1&nbsp;303 vierkante grade die grootste van die 88 moderne sterrebeelde. Dit is ook een van die 48 konstellasies wat deur die 2de-eeuse sterrekundige Ptolemeus beskryf is.

## Ruimtevoorwerpe 
Ondanks sy grootte, bevat die Noordelike Waterslang net een redelik helder ster, alpha Hydrae of Alphard ("die enkelster") met ’n helderheid van 1,98 mag. Dit is eintlik ’n dubbelster. Die ander hoofster met ’n naam in die sterrebeeld is Sigma Hydrae, wat ook Minaruja genoem word (Arabies vir "slang se neus"). Teen ’n helderheid van 4,54 mag is dit taamlik dof.

R Hydrae is ’n veranderlike ster met ’n helderheid wat wissel tussen 3,5 mag, wanneer dit met die blote oog gesien kan word, en 10,9 mag, wanneer ’n teleskoop nodig is.

Daar is verskeie dubbelsterre, asook die radiobron Hydra A.

Die Noordelike Waterslang bevat drie Messier-voorwerpe. Messier 83, ook bekend as die Suidelike Windmeul-sterrestelsel, is geleë op die grens van die Noordelike Waterslang en die Sentour; Messier 68 is ’n bolvormige sterreswerm naby M83; en Messier 48 is ’n oop sterreswerm aan die westekant van die sterrebeeld.

NGC 3314a en NGC 3314b is twee sterrestelsels wat lyk of hulle bo-op mekaar lê, hoewel hulle nie verwant of op enige manier interaktief is nie. Eersgenoemde lê die naaste aan die Aarde, 140 miljoen ligjare weg. Laasgenoemde se kern lyk rooi vanweë NGC 3314a se stofplaat.

## Mitologie 
Die Noordelike Waterslang word geïdentifiseer met ’n verhaal in die Griekse mitologie waarin ’n kraai Apollo bedien en gestuur word om water te gaan haal. Op pad rus die kraai lank en nadat hy eindelik die water in ’n beker opgeskep het, neem hy ’n waterslang terug as verskoning omdat hy so lank gevat het. Apollo besef egter wat gebeur het. Hy is woedend en werp die kraai, beker en slang in die lug in. So het die sterrebeelde Kraai, Beker en Noordelike Waterslang ontstaan.

## Verwysings 
* Ridpath, Ian, en Tirion, Wil (2007). *Stars and Planets Guide*, Collins, Londen. . Princeton University Press, Princeton. .

## Eksterne skakels 
* The Deep Photographic Guide to the Constellations: Hydra
* Star Tales – Hydra

* 15px Hierdie artikel is vertaal uit die Engelse Wikipedia
Suidelike Waterslang

Die **Suidelike Waterslang** (Latyn: *Hydrus*) is ’n klein sterrebeeld in die suidelike hemelruim. Dit is een van die 12 konstellasies wat deur Petrus Plancius geskep is uit waarnemings van Pieter Keyser en Frederick de Houtman.

## Ruimtevoorwerpe 
Die enigste ster in die Suidelike Waterslang wat enigiemand ’n naam gegee het, is γ Hyi, wat die Chinese Foo Pih gedoop het.

In Augustus 2010 het ’n Europese sterrekundespan in Chili aangekondig hulle het die bestaan van minstens vyf planete om die ster HD 10180 in dié sterrebeeld  bevestig.

## Verwysings 
## Eksterne skakels 
* The Deep Photographic Guide to the Constellations: Hydrus
* The clickable Hydrus
* Star Tales – Hydrus

* 15px Hierdie artikel is vertaal uit die Engelse Wikipedia